
Skandinaviens  Stjerne. 

Organ  for  de  sidste  Dages  Hellige. 


Sandheden,  Kundskaben,  Dyden  og  Troen  ere  forenede. 


6.  Aarg.  l\r.  I 


Den  1.  November  1856.     Priis:  6  Sk.  pr. 


Guds    Regjering 

zSJolin  Taylor. 
(Fortsat   fra   Pagina   5.) 

Andet  Capitel. 

Menneskets    Regjering. 


Vi  vil  nu  henvende  vor  Opmærk- 
somhed lidt  paa  Menneskets  Re- 
gjering, og  see,  hvorledes  den  vil 
see  ud  i  Sammenligning  med  den 
før  nævnte ;  thi  Mennesket  staaer 
som  Hoved  for  denne  smukke 
Skabelse;  han  er  begavet  med 
Forstand  og  Evne  tilUddannelse ; 
han  er  sat  som  et  moralsk  hand- 
lende Væsen  og  Materialierne  er 
stillede  til  hansRaadighedatbear- 
beide,  og  han  har  sin  Faders  Vær- 
ker som  Model  og  mange  af  de 
underordnede  Skabningers  Freni- 
gangsmaade  som  et  Exempel  — 
og  kunde  gjøre  Jorden  til  en  Ha- 
ve, et  Paradiis,  et  Sted  for  uaf- 
brudt Lyksalighed  og  Glæde,  en 
Himmel  hernede.  Og  hvis  ikke 
Gud  havde givetMennesket  denne 
moralske  Handlefrihed  og  Kraft, 
og  saaledes  Ret  til  for  en  Deel  at 
være  sin  egen  Skjebnes  Voldgifts- 
mand, saa  vilde  det  have  været 
saaledes  indtil  denne  Dag  som 
Eden,  hvorfra  han  udstødtes  paa 
Grund  af  sin  Overtrædelse:   thi 


han  havde  enhver  Ting  stillet  in- 
denfor sin  Magts  Omraade,  og 
blev  gjort  til  Skabelsens  Herre. 
Dyrene,  Fuglene  og  Fiskene  sat- 
tes under  hans  Bestyrelse;  Jorden 
frembragteOverflødighed  for  hans 
Behov,  og  bugnede  af  Frugter, 
Korn,  Urter,  Blomster  og  Træer, 
baade  til  at  tilfredsstille  sin  Hun- 
ger med  og  til  at  behage  Synet, 
Smagen  og  Lugten.  Markerne 
bølgede  af  Overflødighed  og  frem- 
bragte en  fleeraarig  Høst.  Frug- 
terne frembragtes  i  alle  deres  be- 
hagelige Varieteter  for  at  tilfreds- 
stille hans  meest  omfattende  Be- 
gjerligheder.  Blomsterne  i  al  de- 
res Pragt, Skjønhed  ogRigdomme 
frydede  Øiet;  medens  deres  rige 
Uddunstning  opfyldte  Luften  med 
duftende  Vellugt.  De  befjedrede 
Arter  med  deres  pragtfulde  Fje- 
derbeklædning og  forskjellige 
Sang,  baade  behagede  Øiet  og 
fortryllede  og  henrykkede  Øret. 
Hesten,  Koen  og  andre  Dyr  var 
der  for  at  forøge  hans  Velvære,  af- 

hjælpe  hans  Behov  og  gjøre  ham 
Livet  behageligt  og  lykkeligt. 
Alt  var  under  hans  Bestyrelse  for 
at  bidrage  til  hans  Lyksalighed 
og  Fornøielse,  udfylde  hans  meest 
udstrakte  Ønsker  og  forøge  hans 
Nydelse;  men  med  alle  disse  Pri- 
vilegier, hvorledes  er  hans  Stil- 
ling? 

Med  celestiale  Velsignelser  in- 
denfor hans  Omraade  er  han  styr- 
tet ned  til  den  yderste  Grændse  af 
Helvede  og  befinder  sig  i  en 
Ufuldkommenheds-Tilstand,  For- 
virring og  Nød.  Han  fandt  Jor- 
den at  være  et  Eden  —  et  Para- 
diis ;  han  har  fyldt  den  med  Elen- 
dighed og  Sorg,  og  har  sammen- 
lignelsesviis  gjort  den  til  en  hy- 
lende Ørken.  Og  lad  os  ikke 
dadle  Adam  alene  for  denne  Tin- 
genes Tilstand;  thi  efter  hans  Ud- 
drivelse af  Paradiis  var  Jorden 
tilstrækkeligt  frugtbar  til  at  til- 
fredsstille alleMennesketsØnsker 
med  middelmaadig  Flid.  og  er 
det  i  disse  Dage,  hvis  det  ikke  var 
for  den  Forvirring,  som  existerer, 
og  hvis  Menneskene  var  rigtig  for- 
deelte,  og  deres  Hjælpekilder  ud- 
foldede.   Men  mere  derom  siden. 

For  Nærværende  vil  vi  under- 
søge nogle  af  disse  Onder  og  der- 
efter paapege  deres  Aarsag  og 
Hjælpemidlet  imod  dem. 

Vi  finder  Verden  adsplittet  og 
deelt  i  forskjellige  Nationer,  der 
har  forskjellige  Interesser  og  for- 
skjellige Formaal;  med  deres  re- 
ligiøse og  politiske  Anskuelser  li- 
gesaa  ulige  som  Lys  og  Mørke, 
bestandig  skinsyge  paa  hveran- 
dre, og  vogtende  hverandre  som 
ligesaa  mange  Tyve,  og  den  Mand, 
som  ved  Lovgivning  eller  diplo- 
matiske Kunster  kan  gjøre  den 
fordeelagtigste  Foranstaltning  el- 
ler indskrænke  ved  Omstændig- 


heder andre  Nationer  i  deres  Fo- 
retagender, som  vilde  være  til  den 
Nations  Gavn,  med  hvilken  han  er 
forbunden,  ansees  nutildags  (og 
det  har  været  Tilfælde  i  mange 
Tidsaldre),  som  den  største  Stats- 
mand. Der  tages  intet  Hensyn  til 
hvor  skadeligt  det  vilde  være  for 
angjeldende  Nation  eller  Natio- 
ner, eller  om  det  Foretagende, 
som  vilde  yde  hans  Nation  enFor- 
deel,  kunde  styrte  en  anden  i  uop- 
rettelig Elendighed,  thi  der  er 
Ingen,  der  handler  som  Fader 
for  det  Hele,  og  Gud  er  tabt  af 
Sigte.  Hvad  er  det  som  Menne- 
skets private  Ærgjerrighed  ikke 
har  gjort  for  at  tilfredsstille  sin 
Begjerlighed  efter  Erhvervelsen 
af  Territorium  og  Vælde  og  det, 
som  falskeligen  kaldes  Ære  og  et 
stort  Navn? 

De  private,  modstridende  In- 
teresser har  holdt  Verden  i  en  be- 
standig Gjæring  og  Uro  fra  Be- 
gyndelsen af  indtil  denne  Tid;  og 
Verdenshistorien   er  en  Historie 
om  Nationers  Opkomst  og  Fald, 
om  Krige,  Oprør  og  Blodsudgy- 
delse, om  Nationers  Folkeformind- 
skelse ogStæder  lagte  øde.  Blod- 
bad, Ødelæggelse   og  Død  har 
spanket     omkring    paa    Jorden, 
fremstillende   deres  skrækkelige 
Skikkelser  i    hele  deres  aadsel- 
agtige  Udseende,  som  om  de  var 
de  eneste  retmæssige  Besiddere. 
Dødelig  Skinsyge,  djævelsk  Had, 
blodige  Kampe  og  døende  Sukke 
har  opfyldt  Jorden.    Vore  Bold- 
værker, vore  Aarbøger  og  vore 
Historier  bærer  alle  Vidnesbyrd 
om  dette;  og  selv  vore  prægtigste 
Malerier,  Kobberstik   og  Billed- 
huggerarbeider  er  levende  Min- 
desmærker om  Blodsudgydelser, 
Slagteri  ogØdelæggelse.  Istedet- 
for  at  hædre  Mænd,  som  har  søgt 
at  befordre  Lykke,  Fred  og  Vel- 

være  for  Menneskeslægten,  og 
den  Storhed,  som  er  forenet  deri, 
saa  er  de  i  Almindelighed  bleven 
høiest  agtede,  som  har  frembragt 
den  største  Elendighed  og  Nød, 
og  som  var  Røvere,  Plyndrere  og 
Mordere  i  det  Store. 

Og  hvorfra  kommer  disse  Ting? 
Lad  Apostlen  Jacob  svare:  „Hvor- 
af er  saa  megen  Krig  og  Strid 
iblandt  Eder?  Er  det  ikke  heraf, 
af  Eders  Lyster,  somstrideiEders 
Medlemmer?  I  begjere  og  have 
ikke;  I  slaae  ihjel,  og  bære  Nid, 
og  kunne  ikke  faae;  I  føre  Strid 
og  Krig,  men  I  have  ikke,  fordi 
I  ikke  bede.  I  bede,  og  I  faae 
ikke,  fordi  I  bede  ilde,  at  I  det 
kunne  fortære  i  Eders  Vellyst." 
Jacob  4.  1 — 3.  Her  er  øiensynlig 
en  Mangel  paa  hiin  fuldendte 
Viisdom,  hiin  moralske  og  physi- 
skeBestyrelse,kiinfaderligeKraft, 
som  holder  Universet  i  Ligevægt 
og  styrer  de  forskjellige  Planeter. 
Thi  lad  den  samme  Ligegyldig- 
hed, Egenkjærlighed,  Personlig- 
hed og  Nationalitet  der  blive  lagt 
for  Dagen,  da  vilde  vi  see  den 
høieste  Forvirring. 

Mennesket  er  kommen  i  Strid 
med  Mennesket  fra  Verdens  Be- 
gyndelse af,  baade  med  Hensyn 
til  det  Moralske,  Physiske,  Reli- 
giøse og  Nationale. 

Dersom  dette  havde  været  Til- 
fældet med  Guds  Gjerninger,  hvil- 
ken Uorden  og  Ødelæggelse  vil- 
de der  ikke  være  bleven  i  detuen- 
delige  Rum!  Istedetfor  den  Or- 
den, som  nu  hersker,  vilde  Menne- 
sker undertiden  have  frosset  ihjel, 
og  til  andre  Tider  bleven  opbrænd- 
te; to  eller  tre  Uregelmæssighe- 
der i  Aarstider,  jaiKlimatet,  vilde 
afbefolke  Jorden.  Men  dersom 
Planeterne,  uden  at  tage  Hensyn 
til  den  Magt,  hvorved  de  styres, 
skulde  fare  vildt  afsted  igjennem 


Rummet,  og  i  deres  mægtige  Fart 
støde  mod  hinanden;  hvilke  fryg- 
telige Følger  vilde  det  ikke  have? 
„System  efter  System  og  Verden 
efter  Verden  vilde  gaae  til  Grun- 
de." Hvilken  forfærdelig  Ødelæg- 
gelse og  Ruin!  Vi  har  læst  om  Jord- 
skjælv,  som  har  ødelagt  Lande, 
om  Krige,  som  har  udryddet  Na- 
tioner, om  Vulkaner,  som  har  over- 
svømmet Stæder,  og  om  Riger  i 
Ruin ;  men  hvad  vilde  det  drønen- 
de Jordskjælv,  den  brølende  Vul- 
kan, Vaabnernes  Klirren,  eller  en 
Nations  Nød  være  i  Sammenlig- 
ning med  en  Scene  liig  denne? 
Systemer  vilde  adspredes  imellem 
hverandre ;  Planet  vilde  afsindigt 
fare  løs  paaPlanet;  Verdener  med 
deres  Indbyggere  vilde  ødelæg* 
ges,  og  Skabelser  falde  sammen  i 
Ruiner.  Der  vilde  sandelig  blive 
en  Planetkrig,  „en  Ødelæggelse 
af  Materie  og  en  Sønderknusen  af 
Verdener."  Disse  vilde  i  Sandhed 
være  frygtelige  Resultater  og  ty- 
deligt vise  Forskjellen  mellem 
Guds  Værkers  smukke  Orden  og 
Menneskenes  Forvirring  og  Uor- 
den; Guds  Gjerninger  er  fuld- 
komne, Menneskets  ufuldkomne. 
Det  ene  er  Guds  Regjering,  det 
andet  Menneskets. 

Vi  bemærker  den  samme  slette 
Bestyrelse  i  Anordningen  af  Stæ- 
der og  Nationer.  Vi  har  store  Stæ- 
der, som  indeholder  uhyre  Mæng- 
der af  menneskelige  Væsener,  in- 
despærrede, saa  at  sige,  i  eet  stort 
Fængsel,  indaandende  en  stin- 
kende, usund  Luft,  fyldt  med  tu- 
sinde dødelige  GiftstofFe ;  Millio- 
ner af  dem  henslæber  en  elendig 
Tilværelse  i  fugtige  Kjeldere,een- 
somme  Loftskamre  og  indespær- 
rede Kroge,  og  deres  gustne  An- 
sigter, vilde  Udseende  ogØiekast 
fortæller  kun  altfor  tydelig  Histo- 
rien om  deres  Elendighed  og  Us- 

sclhed.  En  fordærvet,  sygelig  og 
svag  Afkom  træder  i  deres  Fod- 
spor, arvende  deres  Fædres  Elen- 
dighed og  Nød. 

Dersom  vi  lægger  Mærke  til  de 
europæiske  Nationers  Forfatning 
i  nærværende  Tid,  seer  vi  Landet 
belæsset  med  en  Overbefolkning 
og  sukkende  under  dets  Indbyg- 
gere, medens  den  største  Flid,  Ud- 
holdenhed, Økonomi  og  Omhu 
ikke  er  tilstrækkelig  til  at  tilfreds- 
stille den  krævende  Naturs  For- 
nødenheder. Og  saa  frygtelig  her- 
sker dette  paa  mange  Steder,  at 
Forældre  er  bange  for  at  opfylde 
Guds  første  og  store  Bud :  „Vor- 
der  frugtbare  og  mangfoldige,  og 
opfylder  Jorden;"  og  er  ved  for- 
tvivlede Omstændigheder  næsten 
tvungne  til  det  unaturlige  Ønske 
ikke  at  forplante  deres  Slægt;  me- 
dens manhnder,  at  de,  fordærvede 
af  en  Nedværdigelse  overeens- 
stemmende  med  den,  som  hersker 
blandt  Nationerne,  bruger  dræ- 
bende Midler  for  at  forhindre  en 
ellers  talrig  Afkom  fra  at  forøge 
deres  Faders  Elendighed  og  arve 
hans  Ulykker.  Og  dog,  medens 
dette  er  Tilfældet,  er  der  uhyre 
Distrikter  af  frugtbar  Jord,  der 
bedækker  Millioner  Qvadratmile, 
som  kun  er  beboet  af  nogle  udan- 
nede Vilde,  eller  Skovenes  vilde 
Dyr;  og  saadan  er  Menneskets 
Bedaarelse,  at  i  mange  Lands- 
Distrikter,  der  engang  var  Sæder 
for  de  mægtigste  Riger,  og  hvor 
de  stærkeste  Nationer  blomstrede, 
der  er  intet  uden  Ørkener  og  Vild- 
nisser. Saadanne  er  Ninive  og 
Babylon  paa  det  asiatiske  Conti- 
nent;  og  Otolum  og  mange  andre, 
opdagede  af  Stephens  og  Cather- 
wood,  i  Central- Amerika;  og  de 
for  kort  Tid  siden  opdagede  Rui- 
ner, (der  ikke  har  deres  Lige  i 
den  gamle  Verden)  lidt  ovenfor 


den  californiske  Havbugt.  Ikke 
alene  deres  Steder,  men  deres 
Lande  er  øde,  ubeboede  og  for- 
ladte og  de  samme  Onder,  som  en- 
gang existerede  der,  er  overførte 
til  en  anden  Jordbund,  Alt  tyder 
klarligen  hen  paa,  at  vi  behøver 
et  stort,  regjerende  og  herskende 
Princip  til  at  styre  Verdensanlig- 
genderne  og  hjælpe  den  fattige, 
svage  og  vildledte  Menneskehed. 

Atter,  dersom  vi  undersøger 
disse  Onder  omhyggeligt,  vil  vi 
tydeligere  see  Vigtigheden  og 
Nødvendigheden  af  en  Foran- 
dring. Næsten  en  Trediedeel,  al- 
mindelig talt,  af  Jordens  Indvaa- 
nere  er  beskjæftigede  i  saadanne 
Kald,  som  vilde  være  aldeles  unyt- 
tige, hvis  Verden  sattes  i  sin  rette 
Orden. 

Hvis  Mennesker  og  Nationer, 
istedetfor  at  blive  regjerede  af  de- 
res ustyrlige  Lidenskaber,  vinde- 
syge Begjerligheder  og  ærgjer- 
rigeBevæggrunde,  blevregjerede 
af  Menneskekjærlighedens,  Dy- 
dens, Uskyldighedens,  Retfærdig- 
hedens og  Ærens  rene  Grundsæt- 
ninger og  var  under  et  faderligt 
og  forstandigt  Overhoveds  Sty- 
relse, veiledt  afden  Viisdom,  som 
regjerer  Universet,  og  regulerer 
Planet  -  Systemernes  Bevægelse, 
saa  vilde  der  ikke  behøves  saa 
mange  Armeer, Flaader  og  Politi- 
Indretninger,  som  nu  er  nødven- 
dige for  at  beskytte  de  forskj el- 
lige  Nationer  for  hverandres  An- 
greb og  indre  Partistridigheder. 
Lad  Enhver  undersøge  Europas 
Tilstand  alene,  saa  vil  han  finde 
denne  Fremstilling  rigelig  bekræf- 
tet. Betragt  Englands  og  Frank- 
rigs Armeer  og  Flaader,  og  Ty  dsk- 
lands,  Østerrigs,  Tyrkiets,  Rus- 
lands og  Spaniens  Forvirring, 
ikke  at  tale  om  mange  af  de  min- 
dre Nationers,  og  lad  deres  Ar- 

meer,  Flaader  og  Politi  samles 
sammen,  hvilken  uhyre  Hær  af 
Mænd  vilde  det  ikke  være.  Den 
vilde  være  tilstrækkelig  til  at  ud- 
gjøre  een  af  de  største  Nationer  i 
Verden!  Og  hvad  bestiller  de? 
For  at  bruge  det  mildeste  Udtryk, 
de  vogter  hverandre,  ligesom  en 
Mand  vilde  vogte  en  Tyv  af  Frygt 
for  at  blive  bedragen,  røvet  eller 
dræbt;  meni  Almindelighedstreife 
de  om  som  Verdens  Banditter,  rø- 
vende, plyndrende  og  gjørende 
Angreb  paa  hverandre ;  og  om  de 
har  Fred,  forskaffer  de  den  ved 
Sværdet;  og  om  de  har  afholdt 
sig  fra  Angreb  og  Krig,  er  det  i 
Almindelighed  ikke  fordi  de  re- 
gjeres  af  retfærdige  og  dydige 
Principer,  men  fordi  de  er  bange 
for  at  Angreb  kunde  føre  til  For- 
bund imod  dem,  som  vilde  ende 
med  deres  Undergang  og  Ode- 
læggelse. 

Alene  i  Staden  Paris  og  dens 
nærmeste  Omegn  er  for  nærvæ- 
rende 100,000  Soldater  foruden 
et  stort  Antal  Politi,  ikke  at  tale 
om  den  store  Mængde  Toldbe- 
tjente og  andre  Embedsmænd. 
Antag,  at  vi  til  disse  føier  deres 
Familier,  hvor  de  har  nogen,  og 
hvor  de  ikke  har,  lægger  Mærke 
til  den  uhyre  Liderlighed,  Elen- 
dighed,Nedværdigelse  ogSkjænd- 
sel,  som  en  saadan  Tingenes  Til- 
stand tilveiebringer.  Jeg  frem- 
stiller Ovenstaaende  som  Exem- 
pel  af  det  Hele ;  men  her  er  ikke 
Søetaten  iberegnet.  Jeg  spørger 
atter:  Hvad  gjør  alle  disse?  De 
avler  ikke  Korn  for  at  tilfreds- 
stille Menneskenes  Fornødenhe- 
der, ei  heller  bruges  de  i  nogen 
nyttig  Beskjæftigelse;  dog  maa 
de  leve  og  deres  Fornødenheder 
maa  tilveiebringes  ved  Frugten 
af  Andres  Arbeide.  Der  behøves 
en  uhyre  Mængde  Lovgivnings- 


arbeider  for  at  regulere  disse 
Ting,  og  istedetfor  at  have  een 
Retfærdigheds-Regjering  og  Ver- 
den adlydende  samme,  har  vi 
Snese  af  Regjeringer,  som  alle 
maa  underholdes  i  kongelig  Pragt, 
for  at  være  liig  de  tilgrændsende 
Nationer;  og  al  denne  Pragt  og 
nationale  Stolthed  skal  vedlige- 
holdes ved  Folkets  Arbeide.  At- 
ter, alle  disse  lovgivende  Magter 
maa  have  nmaadelige  Menneske- 
masser i  Skikkelse  af  Toldbetjen- 
ter, Oppebørselsbetjenter  og  Po- 
litibetjenter til  at  udføre  deres 
Planer,  og  alle  disse,  tilligemed 
deres  Familier,  bidrager  til  at  for- 
øge Byrden,  indtil  den  bliver  uud- 
holdelig. Dette,  tilligemed  den 
unaturlige  Samfundstilstand,  for- 
hen henviist  til  med  Hensyn  til 
Indbyggernes  Tilstand  i  Stæder- 
ne og  Nationerne,  styrter  Millio- 
ner af  Menneskeslægten  i  en  haab- 
løs  og  forladt  Tilstand,  i  Elendig- 
hed og  Fordærvelse;  thi  de  suk- 
ker under  alle  disse  Byrder,  uden 
Haab  om  Lettelse,  og  uden  at 
have  et  tilstrækkeligt  Stykke  Jord 
at  dyrke  for  at  tilfredsstille  deres 
Fornødenheder,  og  da  naturlige 
Erhvervelsesmidler  mangler,  er 
de  nødte  til  at  tage  Tilflugt  til 
saadanne,  som  er  unaturlige. 
Af  denne  Aarsag  er  i  England  en 
stor  Majoritet  af  Indbyggerne 
gjorte  til  Slaver,  i  Virkeligheden 
for  at  tilveiebringe  det  Fornødne 
for  den  største  Deel  af  Verden,  og 
er  nødte  til  at  være  deres  Arbei- 
dere.  Tusinder  af  dem  er  indmu- 
rede i  uhyre  Fabrikker,  kun  lidet 
bedre  end  Fængsler,  stønnende 
under  et  møis ommeligt,  svækken- 
de, usundt  Arbeide;  berøvet  frisk, 
sund  Luft;  svage  og  udtærede, 
uden  at  have  tilstrækkeligt  af  Li- 
vets Fornødenheder. 

Tusinder  af  Andre  er  fra  Mor- 

gen  til  Aften  indespærrede  i  dybe 
Miner,  udelukkede  fra  Dagens 
Lys,  Fuglenes  Sang  og  Naturens 
Skjønhed,  syge  og  magre,  i  man- 
ge Tilfælde  af  Mangel  paa  Føde; 
og  dog,  midt  i  deres  Usselhed, 
dunkle  Belysning  og  Elendighed, 
vil  I  undertiden  høre  dem  forsøge 
paa  at  synge  i  deres  Huler  og 
Fængs  eishuse  i  en  afbrudt,  døen- 
de Tone: 

„Britter  skal  aldrig  Slaver  blive." 

Jeg  vil  her  fremsætte  som  et 
Exempel  et  Jernværk,  som  jeg 
besøgte  for  nylig  i  Wales.  Een  af 
Eierne  underrettede  mig  om,  at 
de  sysselsatte  15,000  Mennesker 
og  betalte  dem  5,000  Pund  Ster- 
ling*) ugentlig.  De  fleste  af  disse 
Folk  arbeider  underjorden  i  Hu- 
lerne, gravende  efter  Jern  ogKul. 
De  Øvrige  var  fornemmelig  be- 
skjæftigedevedSmelteovnen,med 
at  valse  Jernet,  osv.,  tunge,  møi- 
sommelige  og  udmattende  Arbei- 
der. Og  hvem  siede  og  slæbede 
de  for?  Fornemmelig  for  Ameri- 
kanerne ogRusserne  dengang,  for 
at  forsyne  dem  med  Jern  til  Jern- 
banerne. Og  hvad  fik  de  for  de- 
res Arbeide?  Hine  Landes  Rig- 
domme? Nei.  5,000  Pund  Ster- 
ling paa  omtrent  15,000  Mand  om 
Ugen.  Jeg  formoder  imidlertid, 
at  en  Deel  af  disse  var  Drenge  og 
Piger.  MændenesLøn  var  i  Gj en- 
nemsnit  fra  lOtil  12  Shilling  ugent- 
lig (circa  4| — 5£  Rbd.)  Og  dette 
er  Lønnen  for  deres  Arbeide;  og 
dog  bør  Fabrikherrerne  ikke  dad- 
les, efter  hvad  jeg  kanforstaae; 
thi  de  er  tvungne  dertil  ved  Kon- 
kurence  i  denne  Tingenes  Til- 
stand, og  ved  den  unaturlige, 
kunstlede  Samfunstilstand. 


")  44,375  Rdl. 


Hvis  de  ikke  gjorde  dette, 
maatte  deres  Arbeidere  være  for- 
uden Beskjæftigelse,  og  ti  Gange 
værre  farne,  om  det  var  muligt, 
end  de  nu  er.  I  Staten  Pensylva- 
nien  i  Amerika,  hvor  Jernbanerne 
løber  baade  igjennem  Kul-  og 
Jern-Miner,  lader  de  dem  urørte, 
og  kommer  til  England  efter  Jern 
for  at  gjøre  Skinner  af,  hvilket  de 
ikke  kan  have  Raad  til  at  gjøre 
hjemme  formedelst  den  høiere 
Løn,  og  den  fri  Adgang  til  Sam- 
fundet, hvilket  forhindrer  dem  fra 
at  blive  indskrænkede  iTrældom. 
Hvis  Verden  var  i  rigtig  Orden, 
vilde  Arbeidet  blive  udført  der  og 
ikke  her  (i  England)  ogMøien  med 
Transporten  spart. 

Bøndernes  og  Arbeidernes  Til- 
stand i  Frankrig,  Tydskland, 
Preussen,  Østerrig  og  Rusland, 
og  i  Sandhed,  jeg  kan  sige  paa 
Europas  Fastland  i  Almindelig- 
hed, er  endog  værre  end  den  sam- 
me Klasses  i  England ;  og  hvor- 
somhelst vi  fæster  vor  Opmærk- 
somhed, seer  vi  Intet  uden  Fattig- 
dom, Nød,  Elendighed  og  For- 
virring; thi  hvis  Menneskerne 
ikke  efterligner  det  Gode  og  Dy- 
dige, saa  efterligner  de  i  Almin- 
delighed det  Onde.  Naar  Natio- 
ner og  Fyrster  sætter  Mønsteret, 
finder  de  almindeligviis  Mange, 
som  følger  deres  Exempel;  af 
denne  Aarsag  hersker  Vindesyge, 
Svig,  Ran,  Blodsudgydelse  og 
Mord  i  en  foruroligende  Udstræk- 
ning. Hvis  en  Nation  er  vindesyg, 
saa  tænker  et  Individ,  at  han  og- 
saa  kan  være  det,  hvis  en  Nation 
begaaer  Svig,  bekræfter  det  hans 
Handlinger  i  det  Mindre,  og  hvis 
en  Nation  indlader  sig  paa  Tyve- 
rier i  det  Store,  saa  indseer  et  In- 
divid ikke  det  Urigtige  i  at  gjøre 
det  i  det  Smaae;  hvis  en  stærk 

Nation  undertrykker  en  svag  Na- 
tion, saa  indseer  Individet  ikke, 
hvorfor  han  ikke  kan  have  den 
samme  Rettighed;  Fordærvelse 
følger  Fordærvelse,  og  Svig  træ- 
der Svig  i  Hælene  og  alle  de  op- 
hjøiede,  hæderfulde,  dydige  Prin- 
ciper, som  bør  regjere  Menneske- 
ne, er  tabte  af  Syne,  og  Skurke- 
streger og  Bedrag  sniger  sig  frem 
gjennem  Verden.  Menneskets 
Velvære,  Lyksalighed,  Ophøielse 
og  Herlighed  offres  paa  Ærgjer- 
righedens,  Stolthedens,  Vindesy- 
gens og  Vellystighedens  Alter. 
Desformedelst  bliver  Nationer 
styrtede,  Riger  ødelagte,  Samfund 
opløste,  Familier  bragte  i  Elen- 
dighed og  Individer  forfaldne. 
Jeg  kunde  beskrive  Enkeltheder- 
ne af  de  Forbrydelser,  Vederstyg- 
geligheder, Lyster  og  den  For- 
dærvelse, som  findes  i  mange  af 
vore  største  Byer;  men  jeg  vil  for- 
lade denne  Gjenstand,  og  slutte 
med  Propheten  Esaiæ  Bemærk- 
ninger, som  i  prophetisk  Syn  be- 
tragtede denne  Scene:  „See  Her- 
ren udtømmer  Jorden  og  gjør  den 
øde,  forvender  dens  Skikkelse  og 

adspreder  dens  Indbyggere. 

Thi  Jorden  er  besmittet  for  dens 
Indbyggeres  Skyld;  thi  de  har 
overtraadt  Love,  forvendt  Skikke 
og  gjort  en  evig  Pagt  til  Intet. 
Derfor  fortærer  Forbandelsen 
Jorden,  og  de,  som  boe  derpaa, 
blive  ødelagte."  Esaias  24,  1. 
5—6. 

Misgjerninger  af  enhver  Be- 
skaffenhed gaaerHaand  i  Haand; 
Lasten,  i  alle  dens  svækkende  og 
modbydelige  Skikkelser,  aaben- 
barer  sig  i  Slot,  Stad  og  Hytte; 
Fordærvelse,  Raaddenhed,  Ud- 
svævelser og  Vederstyggelighe- 
der findes  i  Overflødighed,  og 
Mennesket,  som  engang  stod  stolt 


opreist  i  sin  Skabers  Billede,  reent, 
dydigt,  helligt  og  ædelt,  er  besmit- 
tet, svagt,  usædeligt  og  nedvær- 
diget; og  Jorden,  som  engang  var 
en  Have,  frembringer  ikke  alene 
Torne  og  Tidsler,  men  er  i  Virke- 
ligheden „besmittet  for  dens  Ind- 
byggeres Skyld." 

Disse  store  nationale  Onder, 
hvorom  jeg  har  talet.er  Ting,  som 
for  nærværende  synes  at  være 
udenfor  den  menneskelige  Vir- 
kens,  Lovgivnings  eller  Bestyrel- 
ses Omraade.  De  er  Sygdomme, 
som  er  bleven  frembragt  for  Aar- 
hundreder  siden;  som  har  trængt 
sig  ind  i  alle  Institutioners  ædlere 
Dele, religiøse  og  politiske;  som 
har  nedkastet  al  Samfundspoli- 
tiks  Kræfter  og  Virksomhed,  og 
overladt  Verden  til  at  sukke  under 
dem,  thi  de  er  Onder,  som  er  i 
Kirke  og  Stat,  hjemme  og  ude; 
iblandt  Jøde  og  Hedning,  Chri- 
sten, Afgudsdyrker  og  Mahome- 
daner,  Konge,  Fyrste,  Hofmand 
og  Bonde;  liig  den  dræbende  Sa- 
mum,*)  har  de  lammet  Virke- 
kraften, brudt  Livskræfterne, 
svækket  Foretagelseslysten,  for- 
dærvet Sæderne  og  knuust  Ver- 
dens Forhaabninger. 

Tusinder  af  Menneskene  vilde 
ønske  at  gjøre  det  Gode,  hvis  de 
blot  vidste  hvorledes;  men  de  seer 
ikke  Ondets  Rod  og  Udstrækning, 
og  længe  grundfæstede  Meninger, 
Skikke  og  Lærdomme  tilhyller 
deres  Øine  og  dæmper  deres 
Kraftanstrængelser.  Og  dersom 
nogle  Faa  skulde  see  Ondet  og 
forsøge  et  Middel  derimod,  hvad 
kan    de    vel    udrette  ligeoverfor 


*)  Fn  heed,  qvælende  og  ofte  dræ- 
bende Vind  i  det  sydlige  Asien 
og  i  Afrika. 

Verdens  Anskuelser, Kræfter,  Ind- 
flydelse og  Fordærvelse? 

Ingen  Magt  under  Himlen  kan 
raade  Bod  paa  det  Onde.    Det 


er  en  Verden,  som  er  fordærvet, 
og  der  udfordres  en  Gud  til  at 
sætte  den  i  Orden. 

(Fortsættes.) 


Skandinaviens  Stjerne. 


Den  1ste  November. 

Vi  bemærkede  i  Stjernen  Nr.  1,  indeværende  Aargang,  at 
vi  agtede  i  Følge  med  vore  kjære  Gjæster  Ældsterne  E.  T.  Benson 
og  John  Kay,  at  besøge  adskillige  Dele  af  den  skandinaviske  Mission, 
og  da  vore  Reiser  for  denne  Gang  er  tilendebragte,  vore  Liv 
sparede,  vor  Helbred  velbevaret,  hvorfor  vi  føler  os  taknemmelige 
til  vor  himmelske  Fader,  saa  er  det  os  en  Glæde  at  kunne  melde 
vor  lykkelige  Hjemkomst.  Vi  forlod,  fire  af  os,  Ældsterne  Benson, 
Kay,  Haight  og  Widerborg,  Kjøbenhavn  den  17de  Septbr.  sidst- 
leden Kl.  1  Eftermiddag,  og  afseilede  med  det  norske  Dampskib 
„Kronprinclsesse  Louise"  til  Gothenborg,  hvor  vi  landede  den  paa- 
følgende Morgen  Kl.  5-g-,  og  tilbragte  der  en  behagelig  Dag  ved 
at  besee  Staden  og  træffe  sammen  med  den  præsiderende  Ældste, 
i  hvis  Huus  vi  havde  den  Glæde  om  Aftenen  at  see  forsamlede 
de  faa  Hellige,  som  tilhører  den  der  nylig  plantede  Green,  tillige- 
med nogle  Troende.  Fredag  Morgen  den  19de  fortsatte  vi  vor 
Reise  med  en  Damdbaad  til  Stockholm.  Vi  havde  en  behagelig 
Tour  paa  Canalerne  og  over  de  smukke  Indsøer,  beundrede  de 
overordentlige  Arbeider,  der  var  gjort  ved  Troldhættafaldet,  og 
paa  flere  andre  Steder,  og  efter  fire  Dages  Seiilads  gjennem  Sver- 
rigs  yndigste  Egne,  naaede  vi  Hovedstaden  Natten  til  den  23de. 
Efter  at  have  glædet  os  sammen  med  de  Hellige  dersteds,  given 
dem  de  fornødne  Instructioner  og  beseet  den  yndigt  beliggende 
Stad,  gik  vi  den  25de  ombord  paa  Dampskibet  „Gauthiod,"  som 
afseilede  Kl.  8  om  Morgenen,  og  vi  landede  den  27de  i  Ystad, 
hvorfra  vi  reiste  over  Land  til  Malmø,  tog  med  Dampbaad  derfra 
og  ankom  hid  den  29de  Kl.  10*  Formiddag.  Vi  bevidnede  med 
megen  Tilfredshed  de  Helliges  Glæde  og  Ønske  at  tjene  Herren, 
hvor  vi  foer  frem  i  Sverrig,  og  de  Ældstes  trofaste  Arbeider,  som 
uanseet  der  ingen  Religionsfrihed  er,  dog  med  Frimodighed  har 
baaret  Vidnesbyrd  om  Evangeliet,  og  allerede  plantet  mange  Grene 
af  Jesu  Christi  Kirke  i  hiint  Land,  hvilke  vil  voxe  og  tiltage  og 
skyde  Sidegrene.  De  Hellige  blev  meget  styrkede  og  opmuntrede 
ved  vore  kjære  Brødres  Besøg,  som,  ved  den  Velsignelse  de  efter- 
lod, vil  have  en  forfremmende  Indflydelse  paa  Udspredelsen  af 
Guds  Værk. 

Den  4de  October  forlod  vi  atter  Kjøbenhavn  i  Selskab  med 
vore  Brødre  for  at  overvære  de  Conferencemøder,  som  var  bestemte 
at  afholdes  i  Jylland.      Vi  ankom  til  Veile  den  5te,    hvor  Frederi- 

cias  og  Fyens  Conferencer  var  samlede.  Gode  Rapporter  aflagdes, 
og  Forretningerne  fremsattes  i  god  Orden  af  de  præsiderende 
Ældste  J.  Jørgensen  og  S.  P.  Guhl.  —  En  Deel  Brødre  blev 
ordinerede  til  Ældste  —  og  de  nødvendige  C onference- Anliggender 
forhandledes  —  Kirkens  Authoriteter  foresloges  som  sædvanlig  og 
med  Styrken  og  Kraften  af  Guds  Aand  talte  Broder  Benson  til 
Belærelse  efterfulgt  af  Br.  Kay  og  os.  De  Hellige  lagde  sin  Glæde 
og  Taknemmelighed  for  Dagen  baade  i  Ord  og  Gjerning  og  vi 
havde  to  herlige  Conferencedage  tilsammen.  Vi  forlod  Veile  den 
7de  om  Morgenen  i  Selskab  med  Ældste  Madsen,  og  reiste  over 
Land  til  Aalborg,  hvor  vi  indtraf  den  8de  om  Aftenen.  Her  var 
Aalborg  og  Vensyssel  Conferencer  samlede  under  Præsidium  af 
Ældsterne  Fjeldsted  og  L.  Larsen.  Under  hele  Conferencemødet, 
som  varede  i  to  og  enhalv  Dag,  nøde  vi  den  bedste  Aand,  og  Her- 
ren forundte  os  megen  Velsignelse,  megen  Lærdom  gaves  og  meget 
Godt  udrettedes  til  Fremme  for  Guds  Værk.  —  Tiendeloven  ind- 
førtes i  Aalborg  Conference  (den  var  allerede  forhen  indført  i  de 
øvrige  Conferencer)  —  Authoriteterne  foresloges  og  fuldkommen 
Eenstemmighed  herskede  i  alle  Voteringer  —  mange  Fremmede 
besøgte  os,  medens  vi  vare  samlede  og  var  meget  fredelige  og 
opmærksomme,  endog  da  vore  Brødre  talte  paa  Engelsk,  som  siden 
oversattes.  Efter  at  de  nødvendige  Forretninger  var  tilendebragte, 
tog  vi  Afsked  med  de  Hellige  og  vendte  tilbage  med  Dampskibet 
„Iris"  til  Kjøbenhavn,  hvor  vi  indtraf  Søndagen  den  12te  Kl.  11 
Formiddag.  Om  Eftermiddagen  overværede  vi  en  god  Forsam- 
ling, hvor  vore  Brødre  toge  en  hjertelig  Afsked  med  de  Hellige  i 
Kjøbenhavn.  Den  næste  Dags  Middag  ledsagede  vi  tilligemed 
Broder  Liljenqvist  vore  Brødre  til  Haugerup  ved  Sorø,  hvor  en 
Forsamling  af  de  Hellige  var  foranstaltet,  og  der  havde  vi  Anled- 
ning igjen  til  at  glæde  os  sammen,  baade  i  Mødet  om  Mandag 
Aften  og  den  paafølgende  Tirsdag,  da  ikke  alene  de  Hellige  fra 
forskjellige  Egne  var  mødte  sammen,  men  ogsaa  Fremmede,  og 
her  gav  Broder  Benson  os  som  en  Jesu  Christi  Apostel  den  sidste 
Afskeds-  og  Formaningstale,  som  opbyggede  og  glædede  og  vil 
efterlade  et  varigt  Indtryk  hos  Tilhørerne.  Efter  sluttet  Forsam- 
ling tog  vore  Brødre  med  Jernbanetoget  om  Eftermiddagen  fra 
Sorø  til  Korsøer,  hvor  de  skulde  afgaae  med  Dampbaaden  til 
Kiel  for  siden  videre  over  Hamburg  at  vende  tilbage  til  England. 
De  paalagde  os  at  bringe  deres  kjærlige  Hilsen  og  Velsignelse 
til  alle  de  Hellige;  de  takker  for  den  Godhed,  Gjæstevenlighed  og 
Kjærlighed,  der  er  bleven  viist  dem  under  deres  Ophold  iblandt 
os;  og  vi  paa  vor  Side  ønsker  dem  en  lykkelig  Reise,  og  at  Her- 
ren maatte  velsigne  dem,  hvor  de  gaaer,  ligesom  de  har  velsignet 
os.  Deres  Besøg  har  i  Sandhed  været  en  forfriskende  Tid  for  os,, 
som  vi  med  Taknemmelighed  paaskjønner,  og  vi  veed,  at  Herrens 
Værk  har  faaet  ligesom  et  nyt  Stød  fremad;  og  dersom  Præste- 
dømmet og  de  Hellige  i  denne  Mission  vil  være  trofaste  i  de  Pagter 
de  har  gjort,  og  efterleve  de  Raad  og  de  Love,  de  har  annammet, 

da  vil  det  gaae  i  Opfyldeise,  som  Aanden  i  vore  Brødre  vidnede, 
at  Tusinder  i  den  skandinaviske  Mission  skal  annamme  Evangeliet 
og  vorde  udfriede;  maa  det  skee  saaledes  for  Jesu  Skyld,  Amen! 


Eiendomme  tilkjebs  i  Utah  Territorium.  Vi  have  fra  Præsi- 
dentskabet i  Liverpool  modtaget  en  Liste  overEiendomme,  skjæn- 
kede  til  Emigrationsfondet  af  Br.  Brigham,  Kimball  og  Andre, 
som  vi  aftrykker  nedenfor,  og  dersom  nogen  af  de  Hellige  vil 
berede  sig  et  Hjem  i  Zion  ved  at  kjøbe  nogen  af  dem,  vil  de 
behage  at  melde  det  og  indsende  Kjøbesummen  til  os,  skal  de 
blive  forsynede  med  et  Beviis,  som  giver  dem  Ret  til  Skjøde,  naar 
de  overtager  det  Kjøbte. 


Hvad  Slags  Eiendom. 

Et  Huus  og  en  Bylod. 

Et  Muursteenshuus  og  et  Tøm- 
merhuus,  tilligemed  32  Åkers  vel 
indhegnet  i  to  Marker  med  Steen 
og  Jordvolde. 

En  Cirkelsaug,  hvorpaa  skjæ- 
res  Tagspaaner  og  Lægter,  og  et 
Vaaningshuus  med  to  Værelser. 

Et  Muursteenshuus  med  to  Væ- 
relser og  •£  Bylod,  med  Skygge- 
træer og  Stald,  vel  indhegnet. 

Williams  Kjøbmands  Gaard,  nu 
udleiet  for  1400  Rdl.  dansk,  tilli- 
gemed en  Bylod,  190Fod  paaeen 
Kant  og  50  Fod  paa  en  anden, 
med  Pakhuse  og  Udhuse. 

Hovards  Eiendom,  et  stort  Ma- 
gazinhuus,  tilligemed  Vaanings- 
huus, indtagende  næsten  den  hele 
Lod.  For  nærværende  Kirkens 
Forraadshuus. 

Badehuus,  beliggende  ved  Sta- 
dens nordlige  Side,  nær  de  varme 
Kilder,  2  Åkers  Land  indbefattet. 

Goddards  Eiendom ,  Kjøb- 
mandsboutik  i  den  østlige  Tem- 
pelgade, Bageri  og  Vaaningshuus 
i  een  Bygning. 


Beliggenhed.  Værdie. 

Rdl.      Mk.  Sk. 


Saltsøstaden. 


800 


Davis  County,  3^ 
danske  Miil  nord 
for  Staden.  3,000    „     „ 

2  danske  Mile  nord 

for  Staden.  5,000     „     „ 


Saltsøstaden.         1,400    „     „ 


Saltsøstaden.       18,000    „      „ 


Saltsøstaden.       23,000    „     „ 

Nær  de  varme 

Kilder.  8,000    „     „ 


Saltsøstaden.       21,000    „     „ 

Beliggenhed. 

Værdie. 

Rdl.      Mk.  Sk 

Saltsøstaden. 

5,000    „     „ 

do. 

3,000    „     „ 

do. 

2,000    „     „ 

Søndenfor  Staden. 

150    „     „ 

Saltsøstaden. 

200    „     „ 

Hvad  Slags  Eiendom. 

Et  toetages  Vaaningshuus  og 
fuld  Bylod. 

Cooks  Eiendom. 

Et  Huus  vestenfor  Skolehuset. 

10  Akres  Land  ved  Lille  Cot- 
tonwood  Aa. 

En  halv  Bylod. 

En  Bylod  vel  indhegnet  med 
et  Muursteenshuus,  og  Grundvol- 
den til  et  andet,  lagt  med  Steen 
indtil  2  Fod  over  Jorden. 

Et  Muursteenshuus,  28  Fod 
langt  og  18  Fod  bredt,  1£  Etage 
høit  medl4  AkersLodindhegnet. 

Et  Muursteenshuus,  2  Etager 
høit,  indeholdende  6  Værelser  og 
et  mindre  Huus  tæt  ved  til  Kjøk- 
ken,  Vaskehuus  osv.,  malet,  gib- 
set  og  fuldfærdigt;  Lodden  er  80 
Fod  paa  den  ene  Sideogl60Fod 
paa  den  anden,  har  en  herlig  Be- 
liggenhed med  Udsigt  over  Sta- 
den. 

Et  Muursteenshuus,  18  Fod 
bredt,  26  Fod  langt,  een  Etage 
høit,  indeholdende 3  Værelser,  be- 
liggende nord  for  Tempelpladsen 
med  Udsigt  over  Staden  i  Syd  og 
Vest.  do.  5,000    „     „ 

Anm.     1  Bylod  er  1£  Åker  Land,  omtrent  1  dansk  Tøndeland. 


do. 


do. 


1,000    „     „ 


1,000    „     „ 


do. 


8,000    „     „ 


Angaaende  Emigrationen  til  Foraaret.  Da  Præsidentskabet 
i  Liverpool  ønsker  at  udsende  de  emigrerede  Hellige,  saa  tidlig 
næste  Foraar  som  muligt,  saa  opfordres  herved  de  Hellige  i  den 
skandinaviske  Mission,  som  agter  at  udvandre,  at  indsende  deres 
Navne,  Alder,  Fødested  og  Haandtering  til  deres  respektive  Præ- 
sidenter saa  snart  som  muligt,  og  for  at  Forretningerne  skal  knnne 
gaae  i  en  god  Orden,  var  det  godt  at  deres  Midler  blev  indsendte 
saa  snart  det  kan  skee,  saa  at  Alt  kan  være  færdigt  til  Opgjør 
inden  Emigrationen  afgaaer  herfra.  Vedkommende  Conference- 
Præsidenter  bedes  at  indsende  Navnelisterne,  saa  snart  de  faaer 
samlet  dem  fra  de  respective  Grene. 

Skulde  der  være  Nogen,  som  ønsker  at  sikkre  sig  Kjøb  af 
Kirkens  Eiendomme,  foruden  de  ovenanførte,  kan  det  ogsaa  skee 
ved  at  deponere  deres  Penge  her  og  faae  en  Anviisning  paa  Kir- 
kens Contoir  i  Saltsøstaden. 


Ældste  C.  A.  Madsen  er  beskikket  som  omreisende  Ældste 
at  have  den  pastorale  Varetægt  over  Conferencerne  paa  Fyen 
og  Jylland. 

H.  C.  Haight. 


Noticer.  Vi  har  modtaget  fra  Liverpool  nogle  engelske 
Mormonsbøger,  Pagtensbøger,  Sangbøger,  Perler  af  stor  Værdi, 
Theologiens  Nøgle,  og  2  Hefter  af  Sand  Tro  ogSand  Omvendelse  — 
en  Række  af  Skrifter,  som  udgives  af  Præsident  Orson  Pratt.  Da 
vi  agter  at  oversætte  og  udgive  denne  Række  af  Skrifter,  om- 
handlende Evangeliets  Principer,  —  vi  tro  er,  at  det  bliver  6  Hefter, 
hvert  Hefte  eet  Ark  stort  —  ønsker  vi  at  de  Hellige,  som  vil  have 
dem,  melder  det  til  Grenens  Bogagenter,  og  at  disse,  naar  de 
faaer  samlet  Antallet  af  Subskribenternes  Navne,  indsender  det  til 
Conferencernes  Bogagenter,  som  da  tilmelder  os,  hvormange  hver 
Conference  vil  have,  saa  at  vi  kan  vide,  hvor  stort  Oplag  vi  skal 
trykke.     Vi  anbefaler  det  som  et  meget  lærerigt  Værk. 

Eftersom  Beholdningen  af  Bøger  og  Skrifter  voxer  i  Con- 
ferencerne, vil  vi  raade  Menighederne  til,  at  de,  efterhaanden  som 
de  faaer  Raad  dertil,  voterer  nogle  Rdlr.  maanedlig  eller  qvarta- 
liter  af  Tiendefondet  til  derfor  at  kjøbe  af  den  gamle  Beholdning, 
som  saaledes  vil  formindskes,  hvorved  Midler  vil  indkomme  til 
Contoiret  til  Udgivelse  af  nye  Skrifter.  Den  saaledes  kjøbte  Be- 
holdning er  Grenenes  Eiendom,  som  de  kan  sælge,  bortgive  eller 
anvende,  som  det  bliver  vedtaget  i  Raadet.  Søg  paa  alle  Maader 
at  udsprede  Skrifter  iblandt  vore  Medmennesker,  at  de  kan  komme 
til  Kundskab  om,  hvad  den  miskj endte  Mormonisme  er. 


Uddrag  af  et  Brev  fra  Præsident  Erastus  Snow,   skrevet   ombord 
paa  Dampbaaden  „Polar   Star"  Missouri  River  den   15de    Sep- 
tember 1856. 

Præsident  John  Taylor, 
Kjære  Broder! 

Jeg  vender  nu  tilbage  til  St.  Louis  from  Florence,  Nebraska 
Territorium,  hvor  jeg  har  været  for  at  tage  Afsked  med  Præsident 
F.  D.  Richards  og  de  andre  hjemvendende  Missionærer,  og  for  at 
hjælpe  til  med  Opgjørelsen  af  Emigrations  -  Forretningerne  for 
denne  Gang. 

Det  sidste  Compagni  af  Emigranter  med  Haandkarrer  forlod 
Florence  den  26de  August  under  Anførsel    af  Ældste    Martin,    og 

det  sidste  Emigrant-Tog  med  Oxer  afgik  fra  samme  Sted  den  2den 
September  under  Capt.  Hunt. 

Uagtet  Travlheden  og  Tummelen  med  at  faae  afsted  de 
sidste  Compagnier  og  opgjøre  de  mangeartede  Forretninger  for 
denne  Gang,  var  det  dog  en  glædelig  Slutning  af  det  møisommelige 
Sommerarbeide,  og  en  lyksalig  Sammenkomst  med  hine  trofaste 
Guds  Mænd,  som  efter  lange  Aars  Adskillelse  fra  Hjem  og  dyre- 
bare Familie,  og  efter  trofast  Slid  og  Arbeide  i  fremmede  Lande, 
nu  er  ved  at  blive  forløste  fra  deres  Arbeider,  og  hvile  dem  me- 
dens de  reiser  over  Sletterne. 

Maa  de  udvalgte  Velsignelser  fra  Israels  Gud,  hvem  de 
tjener,  hvile  over  dem,  og  føre  dem  hurtigere  hjem  til  deres  læng- 
selsfuldt ventende  og  elskede  Familiers  og  Venners  Omfavnelser. 
Maa  de  stedse  leve  i  Guds  Helliges  Hjerte  og  Mindet  af  deres 
ædle  Gjerninger  aldrig  uddøe. 

Saavidt  som  det  endnu  vides,  tegner  Forsøget  med  Haand- 
karrerne  sig  til  at  overgaae  de  Forventninger,  som  den  varmeste 
Forsvarer  af  Foretagendet  kunde  have  gjort  sig. 

Ifølge  vore  sidste  Efterretninger  var  de  forudgangne  Com- 
pagnier i  Egnen  af  Fort  Laramie  (omtrent  halvveis)  og  Alle  nøde 
en  udmærket  Helbred  og  var  besjælede  af  en  god  Aand,  dra- 
gende frem  i  en  smuk  Orden  og  langt  hurtigere  end  Oxetoget. 

(Fra  Mormonen). 


Joseph  Smiths.  JLevnetslob. 

Januar.    1836.  (Fortsat  fra  Pag.  32). 


Ældste  Noah  Packard  valgtes 
til  at  erstatte  Sylvester  Smith,  der 
var  bleven  ordineret  til  Præsident- 
skabet over  de  Halvfjerdsinds- 
tyve, som  et  Medlem  af  Kirtlands 
Høi-Raad. 

Ældste  John  E.Page  blev  fore- 
slaaet,  men  som  han  var  fraværen- 
de, blev  hans  Navn  forkastet. 

Ældste  Joseph  Kingsbury  blev 
eenstemmigen  udvalgt  som  etHøi- 
Raadsmedlem  i  Kirtland  for  at 
fylde  den  ledigblevne  Plads  efter 
Orson  Pratt,  som  var  bleven  ordi- 
neret til  een  af  de  tolv  Apostle. 

Ældste  Samuel  James  blev  een- 
stemmigen udvalgt  til  et  Medlem 
af  Kirtlands  Høi-Raad  i  Joseph 
Smiths,  seniors,  Sted. 


De  nyvalgte  Raadsmedlemmer 
blev  derpaa  fremkaldte  i  den  Or- 
den, som  de  var  valgte,  og  blev 
ordinerede  under  Hænderne  af 
Præsidenterne  Rigdon,  Joseph 
Smith,  junior,  og  Hyrum  Smith, 
til  Overpræstedømmet  og  Raads- 
medlemmer i  denne  Stav  af  Zion. 
Mange  store  og  herlige  Velsignel- 
ser blev  udtalte  paa  Hovederne 
af  disse  \  Raadsmedlemmer  af  Præ- 
sident Rigdon,  som  var  Mund  ved 
denne  Leilighed. 

Raadet  foretog  sig  dernæst  at 
fylde  Pladserne  i  Zions Høi-Raad, 
som  var  bleven  ledige  ved  Raads- 
medlemmerne  John  Murdocks  og 
Salomon  Hancocks  Fraværelse; 
og  Ældsterne  Alva  Beaman  og 

Isaac  Mc  Withy  blev  beskikkede 
at  tjene  som  Medlemmer  i  Zions 
Høi-Raad  for  det  Nærværende. 

Ældsterne  Nathaniel  Milliken 
og  Thomas  Carrico  blev  beskik- 
kede ved  e enstemmigt  Votum  til 
at  gjøre  Tjeneste  som  Dørvog- 
tere i  Herrens  Huus. 
t  Præsidenterne  Joseph  Smith, 
junior,  Sidney  Rigdon,  W.  W. 
Phelps,  David  Whitmer  og  Hy- 
rum  Smith,  blev  beskikkede  til  at 
udkaste  Regler  og  Anordninger 
for  Bestyrelsen  af  Herrens  Huus. 

Ved  den  hele  Forsamlings  een- 
stemmigeVotum,efter  derom  frem- 
sat Forslag,  som  assisteredes  og 
eenstemmigen  antoges,  blev  der 
vedtaget  at  ingen  Hvisken  skal 
tillades  i  vore  Raad  eller  Forsam- 
linger, ei  heller  Nogen  tillades 
(undtagen  han  er  opfordret  eller 
beder  om  Tilladelse)  til  at  tale 
høit  ved  nogensomhelst  Over- 
veielse,  og  Ingen  skal  afbrydes, 
medens  han  taler,  undtagen  han 
taler  udenfor  sin  Plads,  og  Enhver 
skal  tale  i  sin  Orden. 

Ældste  Milliken  gjorde  Ind- 
vending imod  at  gjøre  Tjeneste  i 
Herrens  Huus  som  Dørvogter  paa 
Grund  af  hans  Helbred;  og  han 
blev  løst  derfra  ved  Forsamlin- 
gens Votum. 

Raadets  Forhandlinger  blev 
derpaa  oplæste,  og  Raadet  sluttet 
til  Fredag  den  15de  Dennes  Kl. 
9  Form.  i  det  vestlige  Skolevæ- 
relse  i  den  øvre  Deel  af  Templet. 

Præsident  S.  Rigdon  begjerte 
at  faae  nogle  af  Præsidentskabet 
til  at  lægge  deres  Hænder  paa 
ham  og  tugte  en  svær  Smerte  i 
Ansigtet,  som  foruroligede  ham 
meest  om  Natten.  Ældsterne  H. 
Smith  og  D.  Whitmer  lagde,  efter 
min  Opfordring,  Hænder  paa  ham 
og  bad  for  ham,  og  tugtede  hans 
Sygdom  i  den  Herres  Jesu  Chri- 


sti  Navn.  Hele  Forsamlingen  sva- 
rede „Amen." 

Ældste  D.  W.  Patten  bad  om 
vore  Forbønner  for  hans  Kone, 
at  hun  maatte  blive  helbredet,  og 
Forsamlingen  svarede  „Amen." 

Præsident  Rigdon  opstod  og 
gjorde  nogle  passende  Bemærk- 
ninger angaaende  Begavelsen  og 
sluttede  Forsamlingen  med  Bøn. 

Denne  har  været  een  af  de  bed- 
ste Dage,  jegnogensinde  tilbragte; 
der  har  været  en  fuldkommen 
Forening  af  Følelse  udtrykt  i 
alle  vore  Forhandlinger  idag;  og 
Israels  Guds  Aand  har  hvilet  over 
os  i  mægtig  Kraft,  og  det  har  væ- 
ret godt  for  os  at  være  her  paa 
dette  himmelske  Sted  i  Christo 
Jesu;  og  endskjøndt  meget  ud- 
mattet af  Dagens  Møie,  har  dog 
min  aandelige  Belønning  i  Sand- 
hed været  meget  stor.  Tilbragte 
Aftenen  hjemme. 

Torsdag  Morgen  den  14de,  Kl. 
9.  Mødtes  med  den  hebraiske 
Classe  i  Skoleværelset  i  Templet, 
og  gjorde  nogle  Foranstaltninger 
angaaende  vor  forventede  Lærer 
Hr.  Joshua  Seixas  fra  Hudson  i 
Ohio. 

Jeg  vendte  derpaa  tilbage  til 
Raads- Værelset  i  Bogtrykkeriet 
for  at  møde  mine  Embedsbrødre, 
som  var  beskikkede  tilligemed 
mig  at  udkaste  Regler  og  Anord- 
ninger, som  skulde  iagttages  i 
„Herrens  Huus"  i  Kirtland,  byg- 
get af  de  Sidste-Dages  Helliges 
Menighed  i  vor  Herres  Aar  1834, 
og  lyder  som  følger: 

I.  Det  er  overeensstemmende 
med  Reglerne  og  Anordningerne 
for  alle  regelmæssige  og  lovmæs- 
sigt organiserede  Samfund  at  ha- 
ve en  Præsident  til  at  holde  Orden. 

II.  Det  saaledes  organiserede 
Samfund  er  forpligtet  til  at  under- 
kaste sig  den  Authoritet. 

Naar  en  Forsamling  kommer 
sammen  i  dette  Huus,  skal  de  ad- 
lyde følgende  Regler,  saa  at  skyl- 
dig Ærbødighed  maa  vises  Orde- 
nen for  Gudsdyrkelsen;  nemlig: 

1)  Ingen,  som  er  beskikket  af 
Kirkens  Præsidentskab  til  at  tale, 
skal  afbrydes  af  nogen  forstyr- 
rende Person  eller  Personer  i  For- 
samlingen ved  Hvisken,  ved  Lat- 
ter, vedSnakken,  ved  truende  Ge- 
bærder, ved  at  staae  op  og  rende 
ud  paa  en  uordentlig  Maade,  eller 
ved  at  forsøge  paa  at  besk  jæmme 
Gudsdyrkelsesmaaden,  eller  Re- 
ligionen, eller  nogen  Embeds- 
mand i  nævnte  Kirke,  medens  han 
forretter  i  sin  Tjeneste,  i  hvad  det 
end  monne  være,  ved  hvilkensom- 
helstTilkjendegivelse  af  slette  Sæ- 
der eller  slet  Opdragelse  af  Gam- 
mel eller  Ung,  Riig  eller  Fattig, 
Mand  eller  Qvinde,  Træl  eller  Fri, 
Sort  eller  Hvid,  Troende  eller 
Vantroe.  Og  dersom  nogen  af  de 
ovennævnte  Forargelser  gives,  vil 
saadanne  Forholdsregler  tages, 
som  er  lovlige,  for  at  straffe  For- 
nærmeren  eller  Fornærmerne,  og 
udkaste  dem  af  Huset. 

2)  En  Fornærmelse,  som  til- 
føies  den  præsiderende  Ældste 
over  nævnte  Kirke,  skal  ansees 
som  en  Fornærmelse  mod  det 
hele  Samfund. 

3)  Alle  Personer  forbydes  at 
gaae  op  ad  Trapperne  under 
Gudsdyrkelses-Tiden. 

4)  Alle  Personer  forbydes  at 
besee  sig  i  Huset,  uden  at  være 
ledsagede  af  Nogen,  dertilbeskik- 
ket. 

5)  Alle  Personer  forbydes  at 
gaae  ind  i  de  forskjellige  Prædi- 
kestole, undtagen  de  Embeds- 
mænd, som  er  beskikkede  til  at 
gjøre  Tjeneste  i  samme. 

6)  Alle  Personer  forbydes  at 
gjøre  Indsnit,  Mærker  eller  Be- 


skadigelser paa  det  Indvendige 
eller  Udvendige  af  Huset  med 
Kniv,  Pensel  eller  nogetsomhelst 
andet  Instrument,  under  Straf  ef- 
ter Lovens  Bestemmelse. 

7)  Alle  Børn  forbydes  at  for- 
samle sig  i  Huset,  oppe  ellernede, 
eller  i  nogen  Deel  af  det,  til  Leeg 
eller  Moerskab  til  hvilkensomhelst 
Tid;  og  alle  Forældre,  Formyn- 
dere eller  Foresatte  skal  være  an- 
svarlige for  al  Skade,  som  kan 
foraarsagesformedelst  deresBørns 
slette  Opførsel. 

8)  Alle  Personer,  enten  Troen- 
de eller  Vantroe,  skal  behandles 
med  tilbørlig  Respekt  af  Kirkens 
Authoriteter. 

9)  Intet  Bedrageri  skal  udøves 
mod  nogen  af  Kirkens  Medlem- 
mer ved  at  berøve  dem  deres  Ret- 
tigheder i  Huset. 

Raadet  sluttedes  til  ubestemt 
Tid. 

Vendte  tilbage  hjem  og  tilbrag- 
te Eftermiddagen.  Henimod  Af- 
tenen kom  Præsident  Cowdery 
tilbage  fra  Columbus,  Statens  Ho- 
vedstad. Jeg  kunde  ikkun  til- 
bringe kort  Tid  med  ham,  efter- 
som jeg  havde  forpligtet  mig  til  at 
komme  til  Madame  Wilcox's  for 
at  sammenvie  Hr.  John  Webb  og 
Mad.  Catherine  Wilcox;  ligele- 
des Hr.  Thomas  Carrico  og  Jom- 
fru Elizabeth  Baker  paa  det  sam- 
me Sted,  hvilket  alt  jeg  udførte 
paa  min  sædvanlige  Maneer  midt 
i  en  stor  Forsamling.  Vi  indtog 
derefter  nogen  Forfriskning,  og 
vore  Hjerter  blev  glædede  ved 
Viintræets  Frugt.  Dette  er  over- 
eensstemmende  med  det  Mønster 
Frelseren  selv  satte,  og  vi  føler  os 
tilbøielige  til  at  begunstige  alle 
Himmelens  Institutioner. 

Fredag  den  15de  Kl.  9  Form. 
Mødte  i  Raad,  ifølge  Bestemmel- 
sen, i  Raadsværelset  i  Templet  og 


48 


Joseph  Smiths  Levnetsløb. 


organiserede  Kirkens  Authorite- 
ter  overeensstemmende  med  de- 
res respective  Embeder.  Jeggjor- 
de derefter  nogle  Bemærkninger 
angaaende  Dagsordenen,  og  den 
store  Ansvarlighed,  der  paahviler 
os  til  at  udføre  al  vor  Forretning 
i  Retfærdighed  for  Gud,  eftersom 
vore  Afgjørelser  vilde  have  Ind- 
flydelse paa  hele  Menneskeslæg- 
ten og  paa  alle  tilkommende  Ge- 
nerationer. 

Raadet  aabnedes  i  sædvanlig 
Form  og  gik  over  til  Forretning 
ved  tre  Gange  at  oplæse  Reglerne 
og  Anordningerne  for  Bestyrelsen 
af  Herrens  Huus. 

Præsidentskabets  Votum  blev 
derpaa  taget  angaaende  disse  Reg- 
ler, fulgt  af  Kirtlands  Høiraad, 
Zions  Høiraad,  de  Tolv,  de  Halv- 
fjerdsindstyve, Zions  og  Kirtlands 
Biskopper  tilligemed  deres  Raad- 
givere,  hver  i  deres  Orden ;  og  ef- 
ter nogle  faa  Spørgsmaal,  Svar  og 
Gjensvar,  passerede  ovennævnte 
Regler  deforskjelligeQvorummer 
i  deres  Orden  ved  det  Heles  een- 


stemmige  Votum,  og  er  derfor  an- 
tagne og  fastsatte  som  en  Lov  til 
at  bestyre  Herrens  Huus  iKirtland. 
Medens  vi  behandlede  denne 
Gjenstand,  fandt  jeg,  at  Mange, 
som  havde  overveiet  den,  var  for- 
mørkede i  deres  Sind,  hvilket  gav 
Anledning  til  nogle  Bemærknin- 
ger fra  min  Side  angaaende  Ret- 
tighederne for  Kirkens  Authori- 
teter,  at  hver  skulde  tale  i  sin  Or- 
den og  i  sin  Plads,  og  i  sin  Tid  og 
Leilighed,  saa  at  der  maa  være 
fuldkommen  Orden  i  alle  Ting;  og 
at  Enhver,  førend  han  gjør  nogen 
Indsigelse  mod  noget  Punkt,  som 
er  fremsat  for  dem  til  Overveielse, 
skulde  være  sikker  paa,  at  han 
kan  sprede  Lys  over  Sagen  iste- 
detfor  Mørke,  og  at  hans  Indven- 
ding ergrundetpaaRetfærdighed, 
hvilket  kan  skee  ved  at  hengive 
os  til  et  nøiagtigt  Studium  af  Her- 
rens Sind  og  Villie,  hvis  Aand 
stedse  vil  gjøre  Alting  tydeligt  og 
overbevisende  forderesForstand, 
som  er  i  Besiddelse  af  hans  Aand. 
(Fortsættes.) 


Indbetalt  til  Contoiret. 

R.  Mikkelsen 80  Rd.  -  Mk.  -  Sk. 

H.  Jensen 8   —  -  —  9  — 

N.  Mortensen 20  —  -  —  -  — 

J.  C.  Klingbeck       103  —  2  —  -  — 

N.  Adler 4___9  — 

Summa  215  —  3  —  2  — 


Indhold. 

Side. 


Guds  Regjering 

Redaktionsbemærkninger 

„Skandinaviens  Stjerne"  udkommer  den  1ste  og  15de  i  hverMaaned  ogfaaes 
paa  Contoiret  i  Lorentzens  Gade  Nr.  504,  A.  5.  Stuen  tilvenstre  og  paa  alle  konge- 
lige Postcontoirer. 


Udgivet  og  forlagt  af  Hector  C.  Haight. 

-Trykt  hos  F.  E.  Bordiag. 


